4.  การประกอบธุรกิจของแต่ละสายผลิตภัณฑ์

3.  

4.  1.  ธุรกิจสิ่งพิมพ์และกระดาษสำนักงาน

        1.  ลักษณะผลิตภัณฑ์หรือบริการ

บริษัทและบริษัทย่อย เป็นผู้ผลิตและจำหน่ายแบบพิมพ์ธุรกิจทั่วไป
และกระดาษสำนักงานรวมทั้งกระดาษพิมพ์ ต่อเนื่อง โดยสามารถแบ่งประเภทของสินค้าได้เป็น 7
ประเภทหลัก คือ

1)  แบบพิมพ์ทั่วไปและแบบพิมพ์ระบบออฟเซ็ท (Business Forms)
    เป็นงานพิมพ์ที่มีการออกแบบและพิมพ์ลวดลาย

ลงบนผิวกระดาษสำหรับการใช้งานเฉพาะอย่าง อาทิเช่น ใบเสร็จรับเงิน ใบกำกับภาษี ใบแจ้งหนี้
ใบนำฝาก

ใบถอน ของธนาคาร ใบสลิป เอทีเอ็ม ซองเงินเดือน กระดาษหัวจดหมาย โปสเตอร์ แผ่นพับ
ปฏิทิน รายงาน

ประจำปี เป็นต้น โดยลูกค้าจะเป็นผู้ระบุรูปแบบความต้องการเพื่อให้บริษัทจัดพิมพ์

2)  แบบพิมพ์ธุรกิจแบบพิเศษ (Advance Forms)
    จะเป็นแบบพิมพ์ที่ถูกออกแบบให้สามารถใช้งานตามความต้องการ

ของลูกค้า เพื่อความสะดวกรวดเร็วในการดำเนินการ รวมทั้งมีมูลค่าเพิ่ม (Value-added)
ในด้านการตลาดของกิจการ

ด้วย เช่น ใบสมัครพร้อมบัตรสมาชิกในตัว เป็นต้น

3)  แบบพิมพ์ธุรกิจปลอดการทำเทียม (Security Forms)
    เป็นเอกสารที่สำคัญของหน่วยงานที่ถูกออกแบบเพื่อให้ยาก

ต่อการลอกเลียนแบบ เช่นใบหุ้น ตั๋วสัญญาใช้เงิน คูปอง เช็ค สมุดเงินฝาก เป็นต้น
จะใช้วัตถุดิบที่ออกแบบมาเพื่อ

ใช้กับงานพิมพ์ปลอดการทำเทียมโดยเฉพาะ เช่น กระดาษพิมพ์ลายน้ำ,
กระดาษที่ผลิตเพื่อใช้เฉพาะงาน, หมึกพิมพ์

แบบพิเศษ, การใช้ Hologram ประกอบเป็นต้น

4)  กระดาษสำนักงาน (Office Paper)
    ประกอบด้วยกระดาษพิมพ์ต่อเนื่องแบบไม่มีลวดลายที่ใช้กับเครื่องพิมพ์

ต่อเนื่อง (Stock Forms) รวมทั้งกระดาษเพื่อการใช้งานในสำนักงาน เช่น กระดาษถ่ายเอกสาร
กระดาษความร้อน

สำหรับเครื่องโทรสาร กระดาษพิเศษสำหรับเครื่องพิมพ์ระบบเลเซอร์และอิงค์เจ็ท เป็นต้น
เพื่อตอบสนองความ

ต้องการด้านงานพิมพ์ของลูกค้า

5)  บริการ Cheque On Demand เป็นการให้บริการตั้งแต่ การออกแบบเช็คทำ Art Work
    พิมพ์เช็คเปล่า พิมพ์ชื่อและ

เลขที่บัญชีของลูกค้า ชื่อสาขาและที่อยู่ของสาขา พร้อมทั้ง Encode เลขที่เช็ค
เลขที่สาขาและเลขที่บัญชี โดย

จัดพิมพ์ตามข้อมูลที่สถาบันการเงินจัดส่งให้
ทั้งนี้บริษัทให้บริการด้วยระบบความปลอดภัยตามมาตรฐานสากล

ซึ่งจะไม่ทำการแก้ไข ตัดต่อเพิ่มเติมใดๆ ในข้อมูล และพร้อมทั้งจัดให้ถึงสาขาอย่างรวดเร็ว

6)  บริการพิมพ์งานระบบดิจิตอล (Digital print and mail)
    เป็นการให้บริการงานพิมพ์ข้อมูลลูกค้า สามารถพิมพ์ทั้ง

แบบกระดาษต่อเนื่องเป็นม้วน , ต่อเนื่องแบบปรุพับใส่กล่องและแบบแผ่น ด้วยการพิมพ์ระบบ สี่สี
และขาวดำ

พร้อมระบบบรรจุซองที่เป็นระบบ Zero defect สามารถป้องกันความผิดพลาดได้ทั้งหมด
ซึ่งในการให้บริการ

บริษัทเน้นความปลอดภัยของข้อมูลทุกด้าน ทั้ง Hardware , Software และ Network
มีการควบคุมสถานที่ผลิตด้วย

ระบบ Finger Scan ร่วมกับกล้อง CCTV ที่รับภาพทุกจุด สามารถตรวจสอบย้อนหลัง
สามารถป้องกันการบอก

รหัสผ่านและยืมบัตรผ่านได้

7)  บริการบริหารคลังสินค้าแบบพิมพ์ (Warehouse Management)
    เป็นการให้บริการตั้งแต่การจัดหา จัดเก็บ และ

จัดส่งแบบพิมพ์ที่ใช้ในองค์กร หรือบริษัทขนาดใหญ่
แทนลูกค้าด้วยเทคโนโลยีที่ทันสมัยเชื่อมต่อกับลูกค้าทุกจุด

บริการโดยลูกค้าสามารถเบิกใช้ได้ภายในเวลาอันรวดเร็ว

1.  การตลาดและสภาวะการแข่งขัน

1)  แบบพิมพ์ทั่วไปและระบบออฟเซ็ท (Business Forms) ตลาดในส่วนนี้จะมีการแข่งขันที่รุนแรง
    เนื่องจากเป็น

  สินค้าสิ้นเปลืองใช้แล้วหมดไป มีปริมาณการสั่งซื้อในแต่ละครั้งมีจำนวนมากโดยเฉพาะ
  ลูกค้ากลุ่มสถาบันการเงิน , กลุ่มธุรกิจด้านการสื่อสาร , หน่วยงานราชการ
  ประกอบกับขั้นตอนการผลิตไม่ยุ่งยากไม่ต้องใช้เทคโนโลยีในการผลิตมากนัก
  จึงทำให้มีผู้ผลิตหลายราย
  นอกจากนั้นกลุ่มลูกค้าที่กล่าวไว้ข้างต้นได้นำระบบการประมูลผ่านสื่อทางอิเลคโทรนิคส์
  (e-auction)มาใช้ยิ่งทำให้มีการแข่งขันที่รุนแรง ราคาประมูลที่ได้จะค่อนข้างต่ำ
  ในขณะที่ต้นทุนวัตถุดิบเพิ่มสูงขึ้น ทำให้บางครั้งบริษัทไม่สามารถแข่งขันด้านราคาได้
  แต่อย่างไรก็ตาม บริษัทฯ ได้ทำการเพิ่มมูลค่าให้กับตัวสินค้า
  โดยการเสนอบริการด้านการบริหารคลังและจัดเก็บสินค้าให้นอกเหนือจากการขาย
  ซึ่งเป็นการเพิ่มความสะดวกให้กับลูกค้า
  อันจะทำให้บริษัทไม่ต้องประสพกับสภาวะการแข่งขันที่รุนแรง

2)  แบบพิมพ์ธุรกิจแบบพิเศษ(Advance Forms) / แบบพิมพ์ธุรกิจปลอดการทำเทียม (Security
    Forms) ตลาดใน

  ส่วนนี้เป็นตลาดที่มีผู้แข่งขันน้อยราย เนื่องจากเป็นงานต้องใช้เทคโนโลยีการพิมพ์ชั้นสูง
  รวมทั้งต้องมีระบบ

  การออกแบบเพื่อป้องกันการปลอมแปลง
  และมีการลงทุนในการทำห้องพิมพ์แยกบริเวณเพื่อเป็นเอกเทศใน

  การรักษาความปลอดภัยจากปัจจัยดังกล่าวข้างต้น ส่งผลทำให้ต้องมีการใช้เงินลงทุนที่สูงทำให้มี

  ผู้ประกอบการน้อยราย
  ประกอบกับลูกค้าไม่ต้องการเปลี่ยนแปลงผู้ผลิตบ่อยด้วยเหตุผลในเรื่องของความ

  ปลอดภัย และป้องกันไม่ให้คู่แข่งรู้ถึงกลยุทธ์หรือโปรโมชั่นที่ออกมาเพื่อการตลาด
  จึงทำให้การแข่งขันใน

  ส่วนนี้มีไม่มาก

3)  กระดาษสำนักงาน (Office Paper) ตลาดในส่วนนี้มีการแข่งขันที่รุนแรง
    เนื่องจากเป็นสินค้าที่ผลิตพร้อมใช้

  งานได้ทันที ไม่ต้องอาศัยเทคโนโลยีมากนัก มีผู้ผลิตจำนวนมาก ขบวนการผลิตเป็นเพียงการตัด
  เพื่อให้ได้

  ตามขนาดที่ใช้งาน ลูกค้าพิจารณาเรื่องราคามากกว่าคุณภาพสินค้า
  เนื่องจากเพราะคุณภาพสินค้ามาจาก

  โรงงานผลิตกระดาษรายใหญ่ เพียง 2 ราย คือ บริษัท ผลิตภัณฑ์กระดาษไทย จำกัด และ บริษัท
  แอ็ดวานซ์

  อะโกร จำกัด (มหาชน) อย่างไรก็ตามบริษัทฯ
  ไม่ได้เน้นการทำตลาดสำหรับสินค้าประเภทนี้มากนัก

4)  บริการ Cheque On Demand
    ตลาดในส่วนนี้ถือได้ว่าบริษัทเป็นผู้ให้บริการรายแรกเพราะฉะนั้นคู่แข่ง

  ที่สามารถให้บริการได้มีน้อยราย
  เนื่องจากการให้บริการต้องอาศัยระบบความปลอดภัยและความเชื่อมั่นของ

  ลูกค้าที่มีต่อผู้ให้บริการตลอดจนถึงระบบการจัดส่งที่รวดเร็ว
  ตามความต้องการของลูกค้าซึ่งในปัจจุบันลูกค้า

  ได้แก่ ธนาคารส่วนใหญ่ยังคงทำการ Encode เช็คและ พิมพ์ชื่อลูกค้าเอง
  เพราะฉะนั้นตลาดในส่วนนี้

  ความสำคัญอยู่ที่การทำให้ธนาคารหันมาใช้บริการของบริษัทแทนการทำเอง

5)  บริการพิมพ์งานด้วยระบบดิจิตอล(Digital print and mail)
    ถือเป็นตลาดที่มีคู่แข่งน้อยราย เนื่องจากเป็นงาน

  บริการที่เกี่ยวข้องกับความปลอดภัยของข้อมูลลูกค้า
  และต้องใช้เงินทุนค่อนข้างสูงทั้งในเรื่องของเครื่องจักร

และระบบการรักษาความปลอดภัย
ประกอบกับความถูกต้องและความรวดเร็วในการให้บริการในเวลาอัน

จำกัด ถึงแม้บริษัทจะเป็นรายใหม่ที่เข้ามาในตลาดส่วนนี้
แต่บริษัทมีความพร้อมและมีความหลากหลายใน

การให้บริการมากกว่าผู้ให้บริการรายเดิม
บริษัทสามารถให้บริการงานได้ทั้งกระดาษแบบต่อเนื่องเป็นม้วน

ต่อเนื่องแบบปรุ และแบบแผ่น รวมถึงการบรรจุซองด้วยระบบ Zero defect
ซึ่งป้องกันความผิดพลาด และที่

สำคัญบริษัทยังสามารถให้บริการงานพิมพ์ด้วยระบบสี่สีและขาวดำ

6)  บริการบริหารคลังสินค้าแบบพิมพ์(Warehouse Management)
    ผู้ให้บริการงานพิมพ์ที่ดำเนินการอยู่ใน

  ปัจจุบันส่วนใหญ่จะรับจ้างพิมพ์แบบฟอร์มและจัดส่งให้ โดยจะไม่ได้ให้บริการจัดเก็บและบริการคลัง
  ซึ่ง

  แตกต่างไปจากบริษัทที่รับจัดการบริหารคลังแบบพิมพ์ให้เพื่อให้การบริหารของบริษัทเป็นแบบ One
  Stop

  Service ซึ่งจะช่วยประหยัดค่าใช้จ่ายในการจัดเก็บและลดความยุ่งยากในการบริหารงาน
  ตลาดในส่วนนี้ถือ

  เป็นตลาดคู่แข่งน้อยราย

1.  กลยุทธ์การแข่งขัน

  เนื่องจากความต้องการของแบบพิมพ์ธุรกิจยังคงมีอยู่อย่างสม่ำเสมอ
  โดยเฉพาะในส่วนของธุรกิจขนาดกลาง และ

ขนาดเล็ก จึงมีผู้ประกอบการรายใหม่เกิดขึ้นตลอดเวลา
บริษัทซึ่งได้ดำเนินการโดยผู้บริหารที่มีประสบการณ์ด้านธุรกิจสิ่งพิมพ์และกระดาษต่อเนื่องนานกว่า 15
ปี จึงได้เล็งเห็นถึงความสำคัญของการปรับปรุงโครงสร้างการดำเนินธุรกิจ
และขยายธุรกิจอย่างต่อเนื่องผ่านช่องทางการจัดจำหน่ายที่เหมาะสม
เพื่อรองรับความต้องการของลูกค้าที่มีอยู่ดังกล่าว บริษัทมีกลยุทธ์การแข่งขันในด้านต่างๆ ต่อไปนี้

1)  การให้ความมั่นใจกับลูกค้าด้วยการเป็นโรงพิมพ์ที่มีระบบการรักษาความปลอดภัยทั้งในด้านข้อมูลของลูกค้า

  และงานพิมพ์ด้วยระบบ Software และการควบคุมการเข้าออกด้วย Access Control แบบ
  Finger Scan พร้อม

  กล้อง CCTV

2)  การให้บริการที่ครบวงจรตั้งแต่การให้บริการด้านการพิมพ์ไม่ว่าจะเป็นการพิมพ์แบบต่อเนื่อง
    หรือการพิมพ์

  แบบแผ่น ตลอดจนการให้บริการด้านการจัดเก็บเอกสารการพิมพ์ ไปจนถึงการจัดส่ง(One Stop
  Service)

3)  การลงทุนในเครื่องจักรและอุปกรณ์ที่ทันสมัยเพื่อใช้ในการผลิต เช่น เครื่องพิมพ์ “Digital
    Full Colors” ,

  เครื่องพิมพ์พร้อมบรรจุซอง

4)  บริการด้านบริหารคลังสินค้าและจัดส่งเอกสารการพิมพ์
    มีโครงการร่วมมือกับลูกค้าในการกำหนดแผนการ

  สั่งซื้อสินค้าของลูกค้า
  โดยบริษัทจะทำการวางแผนร่วมกับลูกค้าในการกำหนดตารางเวลาการสั่งซื้อ และ

  ปริมาณในการสั่งซื้อเพื่อที่จะให้ปริมาณการใช้กับปริมาณที่บริษัทสั่งซื้อมีความเหมาะสมกัน
  นอกจากนี้ทาง

  บริษัทจะสอบถามไปยังลูกค้าอย่างสม่ำเสมอเพื่อทราบถึงปริมาณสินค้าที่ลูกค้ามีอยู่เพียงพอกับความต้องการ

  หรือไม่ เพื่อนำมาปรับปรุงแผนการจัดซื้อสินค้าแก่ลูกค้าในคราวถัดไป
  ทั้งนี้เพื่อตอบสนองความต้องการ

  ของลูกค้าได้อย่างทันท่วงที
  นอกจากนี้กลยุทธ์นี้ยังมีประโยชน์ในแง่การสร้างสัมพันธ์อันดีต่อลูกค้าตลอดจน

  ตลอดจนยังเป็นประโยชน์ต่อบริษัทในด้านการวางแผนการผลิต

5)  การใช้มาตรฐานคุณภาพ ISO 9001:2000 เป็นจุดขายของบริษัท
    เนื่องจากบริษัทเป็นผู้ผลิตรายแรกใน

  อุตสาหกรรมการพิมพ์ (อ้างอิงข้อมูลจากสำนักงานมาตรฐานผลิตภัณฑ์อุตสาหกรรม
  กระทรวงอุตสาหกรรม

  www.tisi.go.th) นอกจากนั้น บริษัทได้รับการรับรองมาตรฐาน ISO 14001
  ด้านการควบคุมสิ่งแวดล้อม
  จากการจัดระบบการดำเนินงานตามมาตรฐานดังกล่าวทำให้บริษัทสามารถลดต้นทุนการผลิต
  สร้างความสม่ำเสมอในคุณภาพสินค้า และห่วงใยสิ่งแวดล้อม

6)  การวางตำแหน่งของสินค้าอยู่ในระดับกลางถึงสูง
    เนื่องจากสินค้าของบริษัทนั้นเป็นสินค้าที่มีคุณภาพสูง

  และบริษัทยังเน้นการให้บริการหลังการขายเพื่อเสริมความมั่นใจในสินค้าของบริษัท
  ทำให้บริษัทสามารถตั้ง

  ราคาสินค้าได้ในราคาที่สูงกว่าคู่แข่ง

7)  การนำเสนอสินค้ารูปแบบใหม่ เพื่อขยายตลาดในส่วนที่มีการแข่งขันน้อย
    อาทิเช่นกระดาษพิมพ์แบบพิเศษ

  (Advance Forms) ซึ่งเป็นสินค้าที่มีคุณสมบัติพิเศษ เช่น รูปแบบการใช้ที่น่าใช้ สะดวก
  และมีมูลค่าเพิ่มใน

  ตัวเอง ทำให้สามารถสร้างอัตรากำไรที่สูงขึ้น

8)  การลงทุนเพิ่มอุปกรณ์เสริม เช่น เพิ่มระบบ Inkjet System
    เข้ากับเครื่องจักรเดิมที่มีอยู่เพื่อเป็นการเพิ่ม

  ประสิทธิ์ภาพของงานหรือเพิ่มมูลค่าของผลิตภัณฑ์ในขั้นตอนสุดท้าย (Finishing)
  ในการพัฒนารูปแบบ

  สินค้าหรือผลิตภัณฑ์ให้มีความหลากหลายสามารถตอบสนองความต้องการของลูกค้าในปัจจุบันอย่าง

  ครบวงจร

9)  บริษัท และบริษัทย่อย มีฐานลูกค้าหลากหลายประเภทองค์กรและ
    มีสายสัมพันธ์ที่ดีกับลูกค้าที่ใช้ผลิตภัณฑ์ มายาว นานอย่างต่อเนื่อง

    1.  กลุ่มลูกค้าเป้าหมาย

  ลักษณะของลูกค้าจะแบ่งได้เป็น 2 กลุ่มหลัก คือ

1)  ลูกค้าภาคเอกชนขนาดเล็กถึงขนาดกลาง จะมีความซื่อสัตย์ต่อผลิตภัณฑ์ (Brand Loyalty)
    ค่อนข้างสูง

  เนื่องจากความคุ้นเคยในผลิตภัณฑ์ ความสะดวกในการสั่งสินค้า
  ความยุ่งยากในการจัดทำแบบฟอร์มใหม่

  ตลอดจนความคุ้นเคยกับพนักงานขายของบริษัท
  เนื่องจากบริษัทได้เปิดดำเนินกิจการมาเป็นเวลานาน จึงมี

  ความได้เปรียบทางด้านฐานลูกค้าในกลุ่มนี้

2)  ลูกค้าภาครัฐและภาคเอกชนขนาดใหญ่ เช่น ธนาคาร และสถาบันการเงิน
    โดยเฉพาะลูกค้าในกลุ่มนี้จะยึด

  เรื่องราคาและคุณภาพเป็นปัจจัยหลัก การสั่งซื้อของลูกค้าประเภทนี้จะมีปริมาณสูง
  โดยจะทำการคัดเลือก

  สินค้าและจัดซื้อด้วยวิธีการประมูล ทั้งนี้ บริษัทฯ
  มีประสบการณ์ในด้านการประมูลงานจากองค์กรขนาด

  ใหญ่มาเป็นเวลานาน กอปรกับคุณภาพผลิตภัณฑ์ของบริษัทเป็นที่น่าเชื่อถือ
  ซึ่งเป็นจุดเด่นของบริษัทใน

  การเข้าร่วมประมูลงาน

  นอกจากนั้นบริษัทฯ ยังมีรายได้จากการส่งออกกระดาษต่อเนื่องแบบ Business Forms และ
  Advance Forms /

Security Forms ในสัดส่วนประมาณร้อยละ 9 ของรายได้จากธุรกิจสิ่งพิมพ์และกระดาษสำนักงาน
โดยในปัจจุบันมีลูกค้าหลักอยู่ในประเทศออสเตรเลีย และประเทศในแถบอินโดจีน
ในปัจจุบันบริษัทไม่มีลูกค้าที่มียอดสั่งซื้อมากกว่าร้อยละ 30 ของยอดการจำหน่ายรวมของบริษัท
ซึ่งทำให้ไม่มีความเสี่ยงจากการสูญเสียลูกค้ารายใหญ่

1.  นโยบายราคา

บริษัทฯ และบริษัทย่อย จะใช้วิธีการตั้งราคาอ้างอิงจากราคาทุนบวกส่วนเพิ่มกำไร
โดยบริษัทจะวางตำแหน่งของสินค้าของบริษัทอยู่ในระดับกลางถึงสูง ประกอบกับบริษัทฯ
มีนโยบายในการปรับปรุงคุณภาพสินค้าอย่างสม่ำเสมอ
รวมทั้งมีการให้บริการหลังการขายที่มีประสิทธิภาพ และมีความสัมพันธ์ที่ดีในระยะยาวกับลูกค้า
ทำให้เป็นข้อได้เปรียบเหนือคู่แข่งรายอื่นๆ ดังนั้น บริษัทฯ สามารถตั้งราคาสินค้าที่สูงกว่าคู่แข่ง
นอกจากนี้นโยบายการตั้งราคาที่สูงระดับหนึ่งจะเป็นการเพิ่มภาพลักษณ์ให้กับสินค้าในอีกทางหนึ่งด้วย

อย่างไรก็ตามในงานประมูลสำหรับลูกค้ารายใหญ่ๆ บริษัทฯ
และบริษัทย่อยอาจใช้กลยุทธ์การลดราคาบางส่วน เพื่อให้ได้คำสั่งซื้อจำนวนมาก นอกจากนี้ บริษัทฯ
สามารถทำสัญญาในการซื้อกระดาษราคาคงที่เป็นเวลาไม่เกินหนึ่งปีกับทางผู้ผลิตกระดาษรายใหญ่
ทำให้บริษัทฯ และบริษัทย่อย
สามารถเสนอราคาคงที่ให้แก่ลูกค้ารายใหญ่ที่มียอดการสั่งซื้อจำนวนมากและมีการสั่งสินค้าซ้ำ
(Repeat Order) หลายครั้งในหนึ่งปี
ซึ่งเป็นปัจจัยสำคัญที่ทำให้บริษัทได้รับการพิจารณาคัดเลือกเป็นผู้จัดพิมพ์งานให้แก่หน่วยงานราชการหลายแห่ง

2.  การจำหน่ายและช่องทางการจำหน่าย

  ช่องทางการจำหน่ายสามารถแบ่งออกได้เป็น 2 ช่องทางใหญ่ ดังนี้

3.  การจัดหาผลิตภัณฑ์หรือบริการ

1)  ลักษณะการจัดให้ได้มาซึ่งผลิตภัณฑ์
    กระดาษถือเป็นวัตถุดิบหลักที่สำคัญที่สุดในธุรกิจสิ่งพิมพ์และกระดาษ

สำนักงาน โดยคิดเป็นประมาณ ร้อยละ 75 ของต้นทุนการผลิตทั้งหมดของบริษัท
การสั่งซื้อแต่ละครั้งต้องมีการวางแผนล่วงหน้า โดยจะมีการประชุมทุกเดือน
ตามคู่มือมาตรฐานคุณภาพ ISO 9001
เพื่อกำหนดปริมาณวัตถุดิบที่สั่งซื้อให้มีปริมาณที่เหมาะสมสำหรับการผลิตในแต่ละไตรมาส
โดยแหล่งที่มาของกระดาษจะมีทั้งในประเทศและต่างประเทศ ขึ้นอยู่กับประเภทของกระดาษ ทั้งนี้
จำนวนผู้ผลิตและจำหน่ายกระดาษในประเทศรายใหญ่มีจำนวนไม่มากนัก
แต่หากพิจารณาแหล่งวัตถุดิบในต่างประเทศแล้วพบว่ามีผู้ผลิตหลายราย
โดยแหล่งวัตถุดิบที่สำคัญของบริษัทฯ มีทั้งในภูมิภาคอาเซียน สหรัฐอเมริกา และยุโรป
อย่างไรก็ตามการสั่งวัตถุดิบจากต่างประเทศยังต้องพิจารณาจากค่าขนส่งซึ่งเป็นต้นทุนหลักนอกเหนือจากราคากระดาษ

ในปัจจุบันบริษัทฯ และบริษัทย่อย ใช้กระดาษจากแหล่งวัตถุดิบในประเทศเกือบทั้งหมด ทั้งนี้ บริษัทฯ
มีการสั่งซื้อกระดาษจาก บริษัท ผลิตภัณฑ์กระดาษไทย จำกัด
ซึ่งเป็นผู้ผลิตภายในประเทศรายใหญ่รายหนึ่ง ในสัดส่วนร้อยละ 50 - 60 ของยอดสั่งซื้อทั้งหมด
เนื่องจากความสม่ำเสมอของคุณภาพวัตถุดิบและการจัดส่ง อย่างไรก็ตามบริษัทฯ
ไม่ได้มีข้อผูกมัดในการสั่งซื้อจากผู้ผลิตรายดังกล่าว ทั้งนี้ ในอดีตที่ผ่านมาบริษัทฯ
ยังไม่เคยประสพปัญหาการขาดแคลนวัตถุดิบในการผลิต

2)  กำลังการผลิต และปริมาณการผลิตจริง

  ตารางกำลังการผลิตของบริษัท และ สยามเพรส

+------------------------------------+----------+----------+----------+
|                                    | บริษัท     |          |          |
|                                    | ท        |          |          |
|                                    | ี.เค.เอส. |          |          |
|                                    | เทคโนโลยี |          |          |
|                                    | จำกัด     |          |          |
|                                    | (มหาชน)  |          |          |
+------------------------------------+----------+----------+----------+
|                                    | 2553     | 2552*    | 2551     |
+------------------------------------+----------+----------+----------+
| กำลังการผลิต สิ่งพิมพ์งานทั่วไป            | 15,679   | 15,679   | 23,740   |
| และสิ่งพิมพ์ปลอดการทำเทียม สิ่งพิมพ์ต่อเนื่อง  |          |          |          |
|                                    |          |          |          |
| (ตัน/ปี เวลาทำงาน 24 ชั่วโมง/วัน :      |          |          |          |
| 365วัน/ปี )                          |          |          |          |
+------------------------------------+----------+----------+----------+
| ปริมาณการผลิตจริง                     |          |          |          |
|                                    |          |          |          |
| (ตัน/ปี เวลาทำงาน 16 ชั่วโมง/วัน :      |          |          |          |
| 365วัน/ปี )                          |          |          |          |
+------------------------------------+----------+----------+----------+
| -แบบพิมพ์ธุรกิจทั่วไป                    | -        | 493      | 3,479    |
+------------------------------------+----------+----------+----------+
| -แบบพิมพ์ธุรกิจแบบพิเศษและ              | -        | 39       | 517      |
|                                    |          |          |          |
| แบบพิมพ์ธุรกิจปลอดการทำเทียม            |          |          |          |
+------------------------------------+----------+----------+----------+
| -กระดาษต่อเนื่องสำนักงาน               | 2,731    | 2,899    | 2,669    |
+------------------------------------+----------+----------+----------+
| % ปริมาณการผลิต/กำลังการผลิต           | 17.42%   | 21.89%   | 28.08%   |
+------------------------------------+----------+----------+----------+

  หมายเหตุ: มีการโอนขายเครื่องจักรไปให้ บจ.ที.เค.เอส. สยามเพรส แมเนจเม้นท์
  จึงทำให้กำลังการผลิตลดลง

+------------------------------------+----------+----------+----------+
|                                    | บริษัท     |          |          |
|                                    | ท        |          |          |
|                                    | ี.เค.เอส. |          |          |
|                                    | สยามเพรส |          |          |
|                                    | แ        |          |          |
|                                    | มเนจเม้นท์ |          |          |
|                                    | จำกัด     |          |          |
+------------------------------------+----------+----------+----------+
|                                    | 2553     | 2552     | 2551     |
+------------------------------------+----------+----------+----------+
| กำลังการผลิต สิ่งพิมพ์งานทั่วไป            | 54,876   | 54,876   | 46,500   |
| และสิ่งพิมพ์ปลอดการทำเทียม สิ่งพิมพ์ต่อเนื่อง  |          |          |          |
|                                    |          |          |          |
| (ตัน/ปี เวลาทำงาน 24 ชั่วโมง/วัน :      |          |          |          |
| 365วัน/ปี )                          |          |          |          |
+------------------------------------+----------+----------+----------+
| ปริมาณการผลิตจริง                     | 7,063    | 5,248    | 2,474    |
|                                    |          |          |          |
| (ตัน/ปี เวลาทำงาน 16 ชั่วโมง/วัน :      |          |          |          |
| 365วัน/ปี )                          |          |          |          |
+------------------------------------+----------+----------+----------+
| % ปริมาณการผลิต/กำลังการผลิต           | 12.87%   | 9.57%    | 5.32%    |
+------------------------------------+----------+----------+----------+
|                                    | 2553     | 2552     | 2551     |
+------------------------------------+----------+----------+----------+
| Cheque on Demand                   |          |          |          |
+------------------------------------+----------+----------+----------+
| กำลังการผลิต(เล่ม/ปี)                  | 500,000  | 500,000  | 500,000  |
+------------------------------------+----------+----------+----------+
| ปริมาณการผลิต(เล่ม/ปี)                 | 501,205  | 406,249  | 397,349  |
+------------------------------------+----------+----------+----------+
| %ปริมาณการผลิต/กำลังการผลิต            | 100.25%  | 81.25%   | 79.47%   |
+------------------------------------+----------+----------+----------+
| Digital print and mail^(*)         |          |          |          |
+------------------------------------+----------+----------+----------+
| กำลังการผลิต (ซอง)/ปี)                | 55       | 55       | 55       |
|                                    | ,000,000 | ,000,000 | ,000,000 |
+------------------------------------+----------+----------+----------+
| ปริมาณการผลิต (ซอง)/ปี)               | 64       | 29       | 25       |
|                                    | ,377,309 | ,482,898 | ,234,283 |
+------------------------------------+----------+----------+----------+
| % ปริมาณการผลิต/กำลังการผลิต           | 117.05%  | 53.60%   | 45.88%   |
+------------------------------------+----------+----------+----------+

  หมายเหตุ : * กำลังการผลิตคำนวณที่การผลิต 2 กะ 20 ชั่วโมง Digital print and
  mail กำลังการผลิต

  คำนวณจากเครื่องบรรจุซอง

3)  ขั้นตอนการผลิต

I.  ขั้นตอนการผลิตแบบพิมพ์ทั่วไปและแบบพิมพ์ระบบออฟเซ็ท (Business Forms)

การผลิตแบบพิมพ์ธุรกิจโดยทั่วไป ส่วนใหญ่จะทำการจัดพิมพ์บนกระดาษต่อเนื่อง
โดยมีขั้นตอนการออกแบบลวดลายพิมพ์ลงบนพื้นผิวกระดาษ เพื่อใช้เป็นแบบพิมพ์ในกิจการต่างๆ
ซึ่งมีรูปแบบแตกต่างกันออกไป เช่น ใบเสร็จรับเงิน ใบสั่งซื้อ เป็นต้น
จะทำการพิมพ์งานลงบนกระดาษเคมีซึ่งมีคุณสมบัติการทำสำเนาในตัวเอง
กระบวนการผลิตจะเริ่มจากการออกแบบตามความต้องการของลูกค้า ทำแม่พิมพ์
และเบิกวัตถุดิบตามใบสั่งผลิต แล้วจึงนำเข้าเครื่องพิมพ์เพื่อพิมพ์ลวดลายและแนวปรุต่างๆ
หลังจากนั้นจึงนำไปบรรจุกล่องและเก็บเข้าคลังสินค้า เพื่อทำการขนส่งต่อไป
โดยในแต่ละขั้นตอนการผลิตจะต้องมีการตรวจสอบคุณภาพเป็นระยะ

II. ขั้นตอนการผลิตกระดาษพิมพ์ธุรกิจแบบพิเศษ(Advance
    Forms)กระดาษพิมพ์ธุรกิจปลอดการทำเทียม (Security Forms)

สำหรับกระดาษพิมพ์ธุรกิจแบบพิเศษ/การผลิตกระดาษพิมพ์ธุรกิจปลอดการทำเทียม มีขั้นตอนการ
ผลิตเหมือนกับแบบพิมพ์ธุรกิจ (Business Forms)
แต่การออกแบบจะเน้นที่ความเป็นเอกลักษณ์โดยใช้ร่วมกับวัสดุที่มีคุณสมบัติพิเศษ เช่น
ใช้กระดาษลายน้ำ หรือเคลือบลามิเนต เป็นต้น ซึ่งจะยากต่อการลอกเลียนแบบ
หรือเน้นความมีมูลค่าเพิ่มในสินค้า เช่น ใบหุ้น ใบคูปอง เช็ค เป็นต้น โดยจะเริ่มจากการออกแบบ
ทำแม่พิมพ์ และเบิก วัตถุดิบตามใบสั่งผลิต
แล้วจึงนำเข้าเครื่องพิมพ์เพื่อพิมพ์ลวดลายตามที่ออกแบบไว้
และจึงนำเข้าเครื่องจักรเฉพาะเพื่อทำการเคลือบลามิเนตในส่วนของ Advance Forms
หลังจากนั้นจึงนำไปบรรจุกล่องและเก็บเข้าคลังสินค้า เพื่อขนส่งต่อไป
โดยในแต่ละขั้นตอนการผลิตจะถูกตรวจสอบคุณภาพ สำหรับงานพิมพ์ประเภท Security Forms
ขั้นตอนการผลิตส่วนใหญ่จะทำในห้องพิเศษแยกต่างหากจากสายการผลิตสิ่งพิมพ์ชนิดอื่น
เพื่อความสะดวกในการรักษาความปลอดภัย

III. ขั้นตอนการผลิตกระดาษสำนักงาน (Office Paper)

การผลิตกระดาษสำนักงานประเภทกระดาษพิมพ์ต่อเนื่อง (Stock Forms)
มีขั้นตอนที่ไม่ซับซ้อนเนื่องจากไม่ต้องมีการออกแบบลวดลายลงบนกระดาษ
โดยเริ่มจากการเบิกวัตถุดิบตามใบสั่งผลิต
และทำแม่พิมพ์แล้วจึงนำวัตถุดิบเข้าเครื่องพิมพ์เพื่อทำลายเส้นหรือแนวปรุต่างๆ
หลังจากนั้นจึงนำไปบรรจุกล่องและเก็บเข้าคลังสินค้า
เพื่อขนส่งต่อไปโดยในแต่ละขั้นตอนการผลิตจะถูกตรวจสอบคุณภาพ

สำหรับในส่วนของการผลิตกระดาษสำนักงานประเภทอื่นๆ ซึ่งอยู่ในรูปของกระดาษเปล่า
ทางบริษัทจะนำกระดาษม้วนมาเข้าเครื่องตัดและทำการบรรจุกล่องเพื่อรอนำส่งโดยไม่ต้องผ่านกระบวนการพิมพ์

IV. ขั้นตอนการให้บริการ Cheque On Demand และ Digital Print & Mail

เป็นการรับจัดพิมพ์ข้อมูลลงบนแบบฟอร์ม ตามความต้องการโดยลูกค้าจะนำส่งข้อมูลให้บริษัทฯ
ไม่ว่าจะอยู่ในแบบของ CD-ROM หรือผ่านทางระบบ Network เมื่อบริษัทฯ
ได้รับข้อมูลจะทำการตรวจสอบโดยจะไม่มีการแก้ไขส่วนใดส่วนหนึ่งของข้อมูล
จากนั้นจะดำเนินการพิมพ์ข้อมูลผ่านเครื่องพิมพ์พร้อมบรรจุเพื่อเตรียมจัดส่ง
ข้อมูลที่ได้ทำการพิมพ์แล้วจะทำการจัดเก็บพร้อมส่งคืนให้ลูกค้าและทำการตรวจสอบ

V. ขั้นตอนการให้บริการคลังสินค้า (Ware house Management)

บริษัททำการรวบรวมข้อมูลการเบิกใช้ในแต่ละจุดของลูกค้าผ่านระบบ Online
หลังจากนั้นทำการจัดสินค้าเพื่อนำส่งถึงสถานที่ที่แจ้งไว้โดยในเขตกรุงเทพฯ และปริมณฑล
จัดส่งให้ไม่เกิน 3 วันทำการ สำหรับต่างจังหวัดจัดส่งไม่เกิน 7 วัน ทำการ

แผนภูมิแสดงขั้นตอนการผลิตสิ่งพิมพ์

1.  ผลกระทบต่อสิ่งแวดล้อม

  ในกระบวนการผลิตสิ่งพิมพ์จะมีผลกระทบต่อสิ่งแวดล้อมดังต่อไปนี้

1)  ผลกระทบที่เกี่ยวกับของเสียจากหมึกพิมพ์ และน้ำยาเคมีที่ใช้ ซึ่งจะต้องผ่านการบำบัดก่อน
    โดยบ่อบำบัดน้ำ

  เสียระบบตกตะกอน และมีการเติมสารเคมีเพื่อปรับสภาพน้ำก่อนปล่อยออกสู่สาธารณะ

2)  ผลกระทบที่เกี่ยวกับขยะแห้ง เช่น เศษกระดาษ หรือกระดาษเสีย
    จะถูกย่อยสลายโดยผ่านเครื่องย่อยกระดาษ

  และจะมีผู้ประกอบการเข้ามารับซื้อเพื่อนำไปรีไซเคิลในขบวนการผลิตเยื่อกระดาษต่อไป

ทั้งนี้ บริษัทมีแนวทางในการปฏิบัติเพื่อให้ได้ตามมาตรฐานการรับรองระบบการจัดการสิ่งแวดล้อม
(ISO 14001) โดยกำหนดให้มีการทบทวนนโยบายอย่างต่อเนื่อง และปฏิบัติตามอย่างเคร่งครัด
เพื่อรักษาสิ่งแวดล้อมทั้งภายในและภายนอกบริษัท
จนได้รับการรับรองมาตรฐานระบบการจัดการสิ่งแวดล้อม (ISO 14001)
ซึ่งเป็นการยืนยันเกี่ยวกับมาตรฐานการควบคุมผลกระทบทางด้านสิ่งแวดล้อม ความปลอดภัย
สุขภาพอนามัย ที่มีต่อสังคมและบุคคลที่เกี่ยวข้อง

บริษัทมีนโยบาย 4 ประการ ประกอบด้วย

-   การป้องกันภาวะมลพิษที่เกิดจากกิจกรรมและการดำเนินการของบริษัทฯ
    และทำการปรับปรุงขั้นตอนการดำเนินการให้ดีขึ้นอย่างต่อเนื่อง

-   มุ่งมั่นที่จะปฏิบัติตามกฎหมายและระเบียบเกี่ยวกับสิ่งแวดล้อมและข้อกำหนดอื่นๆ

-   กำหนดและทบทวนวัตถุประสงค์และเป้าหมายด้านสิ่งแวดล้อมในด้านการจัดการสิ่งแวดล้อม

  ในด้านการป้องกันมลพิษและการใช้ทรัพยากรอย่างมีประสิทธิภาพ

-   จัดทำเอกสารเพื่อนำไปปฏิบัติและถ่ายทอดนโยบายการจัดการสิ่งแวดล้อมให้พนักงานทุกคนทราบ

การควบคุมผลกระทบทางด้านสิ่งแวดล้อมของบริษัทฯ จะอยู่ภายใต้การดูแลของกรมโรงงาน
กระทรวงอุตสาหกรรม ซึ่งมีเจ้าหน้าที่มาทำการตรวจสอบอย่างสม่ำเสมอ
ซึ่งไม่เคยพบข้อบกพร่องหรือปัญหาใดๆ ที่เกี่ยวข้องกับการจัดการด้านสิ่งแวดล้อมของบริษัท บริษัทฯ
ยังได้รับรางวัลที่เกี่ยวข้องกับการจัดการด้านสิ่งแวดล้อมดังต่อไปนี้

+----------------------------------+------+----------------------------+
| รางวัล                            | ปีท   | หน่วยงานที่เกี่ยวข้อง            |
|                                  | ี่ได้รับ |                            |
+----------------------------------+------+----------------------------+
| 1.                               | 2    | กรมสวัสดิการและคุ้มครองแรงงาน  |
| รางวัลดีเด่นด้านก                    | 544- | กระทรวงแรงงาน              |
| ารจัดการและดูแลสภาพแวดล้อมระดับจังหวัด | 2545 |                            |
+----------------------------------+------+----------------------------+
| 2. รางวัลดีเด่น                     | 2    | กรมสวัสดิการและคุ้มครองแรงงาน  |
| การบร                            | 544- | กระทรวงแรงงาน              |
| ิหารและคุ้มครองความปลอดภัยในการทำงาน | 2545 |                            |
|                                  |      |                            |
| ระดับจังหวัด                        |      |                            |
+----------------------------------+------+----------------------------+
| 3. รางวัลชมเชย                    | 2545 | กรมสวัสดิการและคุ้มครองแรงงาน  |
| การบริหารงานและคุ้มครองสุขภาพ        |      | กระทรวงแรงงาน              |
|                                  |      |                            |
| อนามัย ระดับจังหวัด                  |      |                            |
+----------------------------------+------+----------------------------+
| 4. ใบรับรองทอง สถานที่ทำงานน่าอยู่     | 2545 | กรมอนามัย กระทรวงสาธารณสุข   |
| น่าทำงาน                          |      |                            |
+----------------------------------+------+----------------------------+
| 5. รางวัลดีเด่น สถานประกอบกิจการดีเด่น | 2546 | กรมสวัสดิการและคุ้มครองแรงงาน  |
| ด้านสวัสดิการแรงงาน                 |      | กระทรวงแรงงาน              |
+----------------------------------+------+----------------------------+
| 6. สถานที่ทำงานน่าอยู่ น่าทำงาน “      | 2547 | กรมอนามัย กระทรวงสาธารณสุข   |
| สะอาด ปลอดภัย สิ่งแวดล้อมดี           |      |                            |
|                                  |      |                            |
| มีชีวิตชีวา “(ระดับทอง)               |      |                            |
+----------------------------------+------+----------------------------+
| 7.                               | 2547 | กรมสวัสดิการและคุ้มครองแรงงาน  |
| โครงการโรงงานสีเข                 |      | กระทรวงแรงงาน              |
| ียวเฉลิมพระเกียรติสมเด็จพระนางเจ้าสิริกิติ์ |      |                            |
+----------------------------------+------+----------------------------+
| 8.                               | 2548 | กรมสวัสดิการและคุ้มครองแรงงาน  |
| โครงการโรงงานสีขาวแก้ไขปัญหายาเสพติด |      | กระทรวงแรงงาน              |
+----------------------------------+------+----------------------------+
| 9.                               | 2551 | กรมสวัสดิการและคุ้มครองแรงงาน  |
| โครงการโรงงานสีขาวแก้ไขปัญหายาเสพติด |      | กระทรวงแรงงาน              |
+----------------------------------+------+----------------------------+
| 10.โรงอาหารมาตราฐาน              | 2551 | กรมอนามัย กระทรวงสาธารณสุข   |
+----------------------------------+------+----------------------------+

  ในปี 2552 บริษัทฯ ได้เข้าร่วมโครงการ TO BE NUMBER ONE
  เพื่อรณรงค์ให้พนักงานของบริษัท มีความรู้ความเข้าใจในเรื่องของสารเสพติด
  เพื่อช่วยป้องกันและห่างไกลยาเสพติด นอกจากนั้นบริษัท ยังจัดให้มีกิจกรรม TO BE NUMBER
  ONE FRIEND CONNER โดยมีกิจกรรมเพื่อ “ปรับทุกข์ สร้างสุข แก้ปํญหา พัฒนา EQ” มีกิจกรรม
  กีฬา และสันทนาการ เพื่อให้พนักงานของบริษัทได้ผ่อนคลายจากการทำงาน